## Odluka o izmjenama Odluke o upisu obveznih blagajničkih zapisa Hrvatske narodne banke

### NN 23/2007 (28.2.2007.), Odluka o izmjenama Odluke o upisu obveznih blagajničkih zapisa Hrvatske narodne banke

# HRVATSKA NARODNA BANKA

**879**

Na temelju članka 8. stavka 2., članka 9. i članka 39. stavka 2. pod i) Zakona o
Hrvatskoj narodnoj banci (»Narodne novine«, br. 36/2001. i 135/2006.) guverner
Hrvatske narodne banke donio je 26. veljače 2007.

## ODLUKU

### O IZMJENAMA ODLUKE O UPISU OBVEZNIH BLAGAJNIČKIH ZAPISA HRVATSKE NARODNE BANKE

I.

Točka III. Odluke o upisu obveznih blagajničkih zapisa Hrvatske narodne banke
(»Narodne novine«, br. 142/2006.) mijenja se i glasi:
»Obvezne blagajničke zapise dužna je upisati ona banka koja na kraju obračunskog
razdoblja u odnosu na 31. prosinca prethodne godine ostvari rast plasmana po
stopi većoj od dopuštene.
Obračunsko razdoblje uvijek počinje 1. siječnja, a završava posljednjeg dana
svakoga kalendarskog mjeseca tekuće godine.
Za sva obračunska razdoblja koja završavaju u 2007. godini dopuštena stopa rasta
plasmana iznosi 12%.«

II.

U točki IV. riječi »31. prosinca 2006.« zamjenjuju se riječima »31. prosinca
prethodne godine«.

III.

U točki V. stavci 1. i 2. mijenjaju se i glase:
»U smislu ove odluke, pod plasmanima se podrazumijevaju određeni dio imovine i
određene izvanbilančne stavke.
Imovina i izvanbilančne stavke koje se u smislu ove odluke smatraju plasmanima
jesu ukupna imovina iskazana u posljednjem retku bilance prema obrascu BS1-2
Nekonsolidiranoga mjesečnoga statističkog izvješća banke uvećana za posebne
rezerve za identificirane gubitke na skupnoj osnovi, ispravak vrijednosti te
sljedeće izvanbilančne stavke:
– garancije
– akreditive
– mjenice
– okvirne kredite i obveze financiranja
– ostale rizične klasične izvanbilančne stavke
– otpisana potraživanja iskazana u izvanbilančnoj evidenciji
te umanjena za sljedeće stavke imovine:
– gotovinu
– depozite kod Hrvatske narodne banke
– blagajničke zapise Hrvatske narodne banke
– kredite bankama (domaćim i stranim) i depozite kod banaka (domaćih i stranih)
– vrijednosne papire Republike Hrvatske i republičkih fondova
– kredite odobrene Republici Hrvatskoj i republičkim fondovima
– materijalnu imovinu (umanjenu za amortizaciju)
– plasmane odobrene iz sredstava Hrvatske banke za obnovu i razvitak
– ostale oblike izloženosti prema Republici Hrvatskoj i republičkim fondovima.«

IV.

U točki VII. alineji b) riječi »31. prosinca 2006.« zamjenjuju se riječima »31.
prosinca prethodne godine« te se brišu riječi »stavka 3.«.

V.

U točki XIV. riječi »31. prosinca 2006.« zamjenjuju se riječima »31. prosinca
prethodne godine«.

VI.

Obrazac OBZ, koji je sastavni dio Odluke, zamjenjuje se novim obrascem OBZ, koji
glasi kao u prilogu ove odluke.

VII.

Ova odluka objavljuje se u »Narodnim novinama«, a stupa na snagu 28. veljače
2007.
Prvi obrazac OBZ po ovoj odluci banke su obvezne dostaviti u Hrvatsku narodnu
banku 20. ožujka 2007. kada sastavljaju obračun upisa obveznih blagajničkih
zapisa za obračunsko razdoblje od 1. siječnja do 28. veljače 2007. u odnosu na
31. prosinca 2006.

Odluka br.: 183-020/02-07/ŽR
Zagreb, 26. veljače 2007.

Guverner
Hrvatske narodne banke
**dr. sc. Željko Rohatinski**, v. r.

Obrazac OBZ

Tvrtka banke \_\_\_\_\_\_\_\_\_\_\_\_\_\_\_\_\_\_\_
Sjedište banke \_\_\_\_\_\_\_\_\_\_\_\_\_\_\_\_\_

Obračun upisa obveznih blagajničkih zapisa Hrvatske narodne bankena dan
\_\_\_\_\_\_\_\_\_ za obračunsko razdoblje od 1. siječnja \_\_\_\_\_\_\_\_ do \_\_\_\_\_\_\_

|  |  |  |  |  |
| --- | --- | --- | --- | --- |
| R. br. | Pozicija imovine ili izvanbilančnih stavki | Stavka iz Nekonsolidiranoga mjesečnoga  statističkog izvješća banke | Stanje na dan 31. prosinca prethodne godine | Stanje na kraju  obračunskog razdoblja |
| 1 | 2 | 3 | 4 | 5 |
| 1 | Ukupna imovina (neto) | BS1-2 stavka 1017 |  |  |
| 2 | Posebne rezerve za identificirane gubitke na skupnoj osnovi | BS1-2 stavka 1016 |  |  |
| 3 | Ispravak vrijednosti | BS-IV1-12 stavka 1114 |  |  |
| 4 | Garancije | BS/IBS1-3 stavka 1001 |  |  |
| 5 | Akreditivi | BS/IBS1-3 stavka 1002 |  |  |
| 6 | Mjenice | BS/IBS1-3 stavka 1003 |  |  |
| 7 | Okvirni krediti i obveze financiranja | BS/IBS1-3 stavka 1004 |  |  |
| 8 | Ostale rizične klasične izvanbilančne stavke | BS/IBS1-3 stavka 1005 |  |  |
| 9 | Prodana potraživanja s osnove danih kredita | *ukupno u obračunskom razdoblju* |  |  |
| 10 | Otpisana potraživanja iskazana u izvanbilančnoj evidenciji | *računi 9603, 9613, 962, 963, 964, 966 u skladu s Kontnim planom za banke* |  |  |
| 11 | Ukupno imovina i izvanbilančne stavke | (zbroj stavki od red. br. 1 do red. br. 10) |  |  |
| 12 | Gotovina | BS/GOD1-4 stavka 1004 |  |  |
| 13 | Depoziti kod HNB-a | BS/GOD1-4 stavka 1008 +  BS/KAM1-11 stavke 1007+1062 |  |  |
| 14 | Depoziti kod banaka (domaćih i stranih) | BS/GOD1-4 stavke 1009+1011+1012+  BS/KAM1-11 stavke 1011+1012+ 1045+1046+1066+1067+1100+1101  BS/IV1-12 stavke 1001+1003+1004 |  |  |
| 15 | Krediti bankama (domaćim) i stranim financijskim institucijama | BS/KRED1-7 stavke 1004+1017 +  BS/KAM1-11 stavke 1009+1010+1044+1064+1065+1099 +  BS/IV1-12 stavke 1013+1026 |  |  |
| 16 | Blagajnički zapisi HNB-a | BS/VP1-5 stavke 1002+1052+1102+1141 +  BS/KAM1-11 stavke 1008+1063 +  BS/IV1-12 stavke 1030+1067 |  |  |
| 17 | Trezorski zapisi MF-a | BS/VP1-5 stavke 1001+1051+1101+1140 +  BS/IV1-12 stavke 1029+1066 |  |  |
| 18 | Vrijednosni papiri Republike Hrvatske | BS/VP1-5 stavke 1003+1004+ 1005+1053+1054+1055+1103+ 1104+ 1105+1142+1143+1144 +  BS/KAM1-11 stavke 1002+1057 +  BS/IV1-12 stavke 1031+1034+1037+ 1068+1071+1074 |  |  |
| 19 | Vrijednosni papiri republičkih fondova | BS/VP1-5 stavke 1006+1007+ 1008+1056+1057+1058+1106+ 1107+ 1108+1145+ 1146+1147 +  BS/KAM1-11 stavke 1004+1059 +  BS/IV1-12 stavke 1032+1035+1038+1069 +1072+1075 |  |  |
| 20 | Krediti odobreni Republici Hrvatskoj | BS/KRED1-7 stavka 1001 +  BS/KAM1-11 stavke 1001+1056 +  BS/IV1-12 stavka 1010 |  |  |
| 21 | Krediti odobreni republičkim fondovima | BS/KRED1-7 stavka 1002 +  BS/KAM1-11 stavke 1003+1058 +  BS/IV1-12 stavka 1011 |  |  |
| 22 | Materijalna imovina (umanjena za amortizaciju) | BS1-2 stavka 1014 |  |  |
| 23 | Plasmani iz sredstava HBOR-a | *na bruto osnovi, prema podacima iz bančine analitičke evidencije* |  |  |
| 24 | Ostali oblici izloženosti prema Republici Hrvatskoj i republičkim fondovima1 |  |  |  |
| 25 | Ukupno odbitne stavke | (zbroj stavki od red. br. 12 do red. br. 24) |  |  |
| 26 | Stanje plasmana | (red. br. 11 - red. br. 25) |  |  |
| 27 | Dopušteni rast plasmana | (red. br. 26 stupac 4 \* dopuštena stopa rasta iz točke III. Odluke) |  |  |
| 28 | Ukupno | (red. br. 26 + red. br. 27) |  |  |
| 29 | Osnovica | (red. br. 28 stupac 5 - red. br. 28 stupac 4)2 |  |  |
| 30 | Obvezni blagajnički zapisi za upis (zaokruženo u tis. kuna) | (red. br. 29 stupac 5 x stopa upisa OBZ-a iz točke VIII. Odluke) |  |  |

\_\_\_\_\_\_
1 Pod red. br. 24 obrasca OBZ iskazuju se potraživanja od
Republike Hrvatske ili republičkih fondova i ostali oblici izloženosti prema
Republici Hrvatskoj i republičkim fondovima koji su iskazani unutar pozicija od
red. br. 1 do red. br. 10 obrasca OBZ, a da istodobno nisu iskazani u okviru
odbitnih stavki unutar pozicija od red. br. 17 do red. br. 21.
2 Upisuje se samo pozitivna razlika. Ako je razlika negativna ili 0, upisuje se
0.

Odluka, NN 23/2007-879
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)